3

ТАЛДАМАЛЫҚ АНЫҚТАМА
«Жалағаш ауданының қоғамдық даму бөлімі» КММ-нің «Жалағаш аудандық жастар ресурстық орталығы» КММ-нің қызметіндегі сыбайлас жемқорлық тәуекелдеріне ішкі талдау бойынша

Жалағаш кенті                                                                               31 тамыз 2026 жыл

		КІРІСПЕ БӨЛІМІ:
1. Сыбайлас жемқорлық тәуекелдеріне ішкі талдау объектісі болып «Жалағаш ауданының қоғамдық даму бөлімі» коммуналдық мемлекеттік мекемесінің «Жалағаш аудандық жастар ресурстық орталығы» коммуналдық мемлекеттік мекемесінің (әрі қарай - Орталық) қызметі табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы күрес іс-қимыл Төрағасының 2016 жылғы 19 қазандағы № 12 бұйрығымен бекітілген  Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдауды Орталық басшысының 27.07.2026 жылғы № 47 бұйрығымен құрылған келесі құрамдағы жұмыс тобы жүргізді:

Топ жетекшісі:
	Орталық директорының м.а.

Топ мүшелері:

	А. Тұрмағанбет


	Орталықтың кеңесшісі
	А. Ералы

	
Орталықтың кеңесшісі
	
Г. Дүржан


4. Сыбайлас жемқорлық тәуекелдерінің ішкі талдаумен 2025 жылдың наурыз-желтоқсан және 2026 жылғы қаңтар – шілде айлары аралығы қамтылды.
5. Сыбайлас жемқорлық тәуекелдеріне ішкі талдау 03.08.-31.08.2026 ж. аралығында жүргізілді.
6. Орталық директоры Ә.Төлеутайға топ жетекшісі ретінде сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық жасау, үйлестіру және жауапкершілік жүктелді.

СИПАТТАМА БӨЛІМІ:
І. Талдау келесі бағыттар бойынша жүргізілді:
1) Орталықтың қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Орталықтың ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын объект туралы мәліметтер:
	Орталық құзыреті шегінде Жалағаш ауданындағы қоғамдық байланыстар, бұқаралық ақпарат құралдарына жергілікті мемлекеттік тапсырыстарды бөлу, аудандағы діни ахуалды зерделеуді және талдауды жүргізу, діни бірлестіктермен өзара іс-қимыл саласындағы мемлекеттік саясаттың негізгі бағыттарын қалыптастыруға және іске асыру функцияларды жүзеге асырады.
	Орталық өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ, Орталықтың Ережесіне сәйкес іске асырады.
	Мекен-жайы: Жалағаш кенті, «Руханият орталығы».

ІІ. Орталықтың қызметіне, оны ұйымдастыру - басқару қызметін реттейтін НҚА мен ішкі құжаттарында сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, Орталықтың өз қызметінде басшылыққа алатын құқықтық актілерді зерделеді.
Орталық қызметінде келесідей НҚА пайдаланылады:
- Қазақстан Республикасының Бюджет кодексі;
- Қазақстан Республикасының Еңбек кодексі;
- Қазақстан Республикасының Әкімшілік рәсімдік-процестік кодексі;
- «Мемлекеттік сатып алу туралы» Қазақстан Республикасының 2015жылғы 4 желтоқсандағы Заңы;
- «Қоғамдық бiрлестiктер туралы» Қазақстан Республикасының 1996 жылғы 31 мамырдағы Заңы;
- «Қазақстан Республикасындағы мемлекеттік әлеуметтік тапсырыс, үкіметтік емес ұйымдарға арналған гранттар және сыйлықақылар туралы» Қазақстан Республикасының 2005 жылғы 12 сәуірдегі Заңы;
- «Мемлекеттiк жастар саясаты туралы» Қазақстан Республикасының 
2015 жылғы 9 ақпандағы Заңы;
- «Қазақстан Республикасының мемлекеттік рәміздері туралы» Қазақстан Республикасының 2007 жылғы 4 маусымдағы Конституциялық Заңы;
- «Қазақстан Республикасының шегінде мемлекеттік бюджет қаражаты есебінен ұсталатын мемлекеттік мекемелер қызметкерлерінің, сондай-ақ Қазақстан Республикасы Парламенті депутаттарының қызметтік іссапарлары туралы қағидаларды бекіту туралы» Қазақстан Республикасы Үкіметінің 2000 жылғы 22 қыркүйектегі №1428 қаулысы; 
		- «Бюджет қаражаты есебінен қызметтік іссапарларға, оның ішінде шет мемлекеттерге қызметтік іссапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы                 № 256 қаулысы;
- «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысы; 
		- «Мемлекеттік бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» Қазақстан Республикасы Үкіметінің 2001 жылғы 29 тамыздағы 
№ 1127 қаулысы;
- «Қазақстан Республикасының Бірыңғай бюджеттік сыныптамасының кейбір мәселелері» Қазақстан Республикасы Қаржы министрінің 2025 жылғы 
4 сәуірдегі № 151 бұйрығы. 

НҚА-ді зерделеу нәтижесінде оларда сәйкессіздіктер мен сыбайлас жемқорлық тәуекелдер тудыратын деректер анықталмады.  

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
Кадрлық құрам бойынша 2025 жылы.
Орталық құрылымында штат саны бойынша - 7,  қызметшілер саны -7.
Кадрлық құрам бойынша 2026 жылы.
Орталық құрылымында штат саны бойынша - 7, оның ішінде қызметшілер саны -7.

Тәртіптік жауапкершілікке қатысты.
1. Орталық директорының 20.02.2026 жылғы №12 бұйрығына сәйкес Қызылорда облыстық қоғамдық даму басқармасына Жалағаш ауданы бойынша ұсынылған мәліметті сапасыз орындалуына жол беріп, тәртіптік теріс қылық жасағаны үшін орталықтың 4 кеңесшісіне «ескерту» түріндегі тәртіптік жаза қолданылған.
Орталық бойынша 2025 жылы наурыз-желтоқсан айлары аралығында қызметкерлерге тәртіптік жаза қолданылмаған.
Қазіргі таңда, Құқықтық статистика және арнайы есепке алу жөніндегі комитетінің ақпараттық сервисінен алынған мәліметтерге сәйкес, Орталық қызметшілері әкімшілік және қылмыстық жауаптылық көзделген құқық бұзушылық әрекеттерін жасамағандықтары анықталды.
2025 жылы наурыз-желтоқсан, 2026 жылдың қаңтар-шілде айларында Орталықта сыбайлас жемқорлық санатына жататын заңбұзушылықтар орын алмаған және сыбайлас жемқорлыққа қатысты сотқа жүгіну фактілері болмаған.
Жалағаш ауданы әкімі аппаратының Әдеп жөніндегі уәкілі және Қазақстан Республикасы мемлекеттік қызмет істер агенттігінің Қызылорда облысы бойынша департаменті тоқсан сайын мемлекеттік қызметшілерге анонимді түрдегі сауалнамаларды тұрақты түрде жүргізіп келеді.
Кадр мәселелерін реттеу барысында құқықтық мәселелер немесе сыбайлас жемқорлық тәуекелдері анықталған жоқ.

Сыбайлас жемқорлық тәуекелдерін ішкі талдау қорытындылары бойынша айқындалған сыбайлас жемқорлық тәуекелдеріне шалдыққан лауазымдардың тізбесі

«Жалағаш аудандық жастар ресурстық орталығы» КММ
	Сыбайлас жемқорлық тәуекеліне шалдыққан лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас жемқорлық тәуекелдері
	Сыбайлас жемқорлық тәуекелдерінің деңгейі

	Мекеме басшысы
	Тәртіптік теріс қылықтың түрін анықтау
	ҚР Еңбек кодексінің 64-бабына сәйкес тәртіптік теріс қылықтың түрлерін айқындап, нәтижесімен тәртіптік жаза қолдану көзделген.
Мәселен, жұмыскердің тәртіптік теріс қылық жасаған сәтте алынбаған тәртіптік жазасы болса, заңнама талаптарына сәйкес қатаң жазалар қолдану көрсетілген. Алайда, бұл талапты қасақана немесе абайсыздан есепке алмаған жағдайда жұмыскерге жеңіл тәртіптік жаза қолдануға мүмкіндік туындайды.
	төмен 




Лауазымға іріктеу және тағайындау тәртібі.
Орталықта мемлекеттік қызметшілер жоқ. Орталықта қызметшілерді іріктеу мен қызметке қабылдау барысында Қазақстан Республикасының Еңбек кодексінің талаптарына сәйкес жұмыстар жүргізіледі.
Тәртіптік жазалар алынбаған жағдайда, жұмыскерлерді көтермелеу.
Орталық қызметкерлерін көтермелеу лауазымдық міндеттерін үлгілі орындағаны, мінсіз қызметі, ерекше маңызды және күрделі тапсырмаларды орындағаны және жұмыстағы басқа да жетістіктері үшін, 
сондай-ақ, олардың жұмысын бағалаудың нәтижелері бойынша қолданылады. «Мемлекеттік бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» 
Қазақстан Республикасы Үкіметінің 2001 жылғы 29 тамыздағы № 1127 қаулысы негізінде, тәртіптік жазалары бар қызметкерлерге орталық тарапынан сыйақы берілмейді.
Мерзімінен бұрын алынған жаза.
2025 жылдың наурыз – 2026 жылғы шілде аралығында  мерзімінен бұрын алынып тасталған тәртіптік шаралар жоқ.
Жұмыс нәтижелеріне қарамастан, талдау объектісінің лауазымды адамдарының қалауы бойынша қызметкерлерді көтермелеу.
«Мемлекеттік бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» Қазақстан Республикасы Үкіметінің 2001 жылғы 29 тамыздағы 
№ 1127 қаулысына сәйкес орталық қызметінің алға басуына өз үлесін қосып отырған Орталық қызметкерлеріне сыйлықақы берілуде.
Сонымен қатар, орталық қызметкерлерінің атқарған жұмыстарының нәтижесіне сәйкес мемлекеттік мерекелерде марапаттауға ұсыныстар жолданып тұрады.
Заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттағы шараларды қолданбау және тағы басқа.
Қазақстан Республикасының әкімшілік рәсімдер туралы заңнамасы және Қазақстан Республикасының әкімшілік сот ісін жүргізу туралы заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттағы шараларды қолданбау және тағы басқа фактілер орын алған жоқ.

VI. Мүдделер қақтығысын реттеу.
2025 жылғы наурыз - 2026 жылғы шілде аралығында Орталықта мүдделер қақтығысы фактілері анықталған жоқ.

V. Мемлекеттік қызметтер көрсету.
Орталықта мемлекеттік қызмет көрсетілмейді.

VI. Рұқсат беру функцияларына іске асыру.
Орталықта рұқсат беру функциясы қарастырылмаған.

VII. Бақылау функцияларын іске асыру.
Орталықта бақылау-қадағалау функциялары жүзеге асырылмайды.

VIII. Бюджет және қаржы қаражатын игеру және бөлу.
          Орталықта бойынша 2025 жылы бөлінген бюджет қаражаты туралы мәлімет.
Бөлінген қаржы – 24635,0 мың теңге;
Игерілген қаржы – 24633,8 мың теңге.
  
          Орталықта бойынша 2026 жылы бөлінген бюджет қаражаты туралы мәлімет.
Бөлінген қаржы – 27787,0 мың теңге.
2026 жылдың 1 тамызына игерілгені – 20723,8  мың теңге.

 Мемлекеттік сатып алу мәселелері.
          Орталық директорының 2025 жылғы 5 қаңтардағы № 1-НҚ бұйрығымен «Жалағаш ауданының қоғамдық даму бөлімі» коммуналдық мемлекеттік мекемесінің «Жалағаш аудандық жастар ресурстық орталығы» коммуналдық мемлекеттік мекемесі 2025 жылға арналған мемлекеттік сатып алудың жылдық жоспары бекітілді.
	Орталық директорының 2026 жылғы 5 қаңтардағы № 3 бұйрығымен «Жалағаш ауданының қоғамдық даму бөлімі» коммуналдық мемлекеттік мекемесінің «Жалағаш аудандық жастар ресурстық орталығы» коммуналдық мемлекеттік мекемесі 2026 жылға арналған мемлекеттік сатып алудың жылдық жоспары бекітілді.
Орталықтың 2025 жылы бекітілген мемлекеттік сатып алу жоспары 738,0 мың теңгені құрайды.
Орталықтың 2026 жылы бекітілген мемлекеттік сатып алу жоспары 4 571,0 мың теңгені құрайды.
Бүгінгі күнге жарияланған мемлекеттік сатып алулар бойынша тиісті жұмыстар атқарылуда.
Мемлекеттік сатып алу туралы ҚР 2015 жылғы 4 желтоқсандағы Заңының талаптары сақталған және де өткізілген сатып алуларда Сыбайлас жемқорлыққа қарсы іс-қимыл туралы заңының талаптарын бұзылуына ықпал ететін фактілер байқалмайды.

IX. Жеке және заңды тұлғалармен шарттар жасасу.
Орталықта жеке және заңды тұлғалармен шарттар жасалмайды.

X. Ақпараттық жүйелерді әзірлеу және пайдалану.
Орталықта ақпараттық жүйелерді әзірлеу және пайдалану жүйесі қарастырылмаған.

XI. Талдау объектісінің ұйымдастырушылық-басқарушылық қызметінен туындайтын өзге де мәселелер.
	11.1.  Жалпы құжат айналымы:
	-  2025 жылы наурыз-желтоқсан айлары арасында жалпы құжат саны – 492 (кіріс-275, шығыс-217).  Орталық басшысы – 81 бұйрық шығарды. 
- 2026 жылдың қаңтар-шілде айларында жалпы құжат саны – 404 (кіріс-248, шығыс- 156).  Орталық басшысы – 49  бұйрық шығарды.
Жеке және заңды тұлғалардың өтініштеріне байланысты:
2025 жылдың наурыз-желтоқсан айлары арасында Орталыққа жеке және заңды тұлғалардан өтініш түспеген.
2026 жылдың қаңтар-шілде айлары арасында Орталыққа жеке және заңды тұлғалардан барлығы 2 өтініш түсті. Оның ішінде: жеке тұлғалардан – 1, заңды тұлғалардан - 1. Барлық өтініштер бақылауға алынып, заңнамамен көзделген мерзімдерінде жауаптары берілді. Орталық директорының жеке қабылдауында болған азаматтар саны-3.

Орталық директоры жеке және заңды тұлғалардың өкілдерін жеке қабылдауы бекітілген кестесі бұқаралық ақпарат құралдарында жарияланып, Орталық орналасқан ғимаратта ілінген. Барлық өтініш иелеріне заңдылыққа сәйкес түсіндірме жұмыстары жүргізілді.
Жеке және заңды тұлғалардың өтініштеріне (жазбаша, ауызша, жеке қабылдау түрінде) тіркеу кезінде оған кезекті реттік нөмір болып табылатын тіркеу нөмірі беріледі. Өтініштің қаралу мерзімі оның тіркелген кезінен бастап есептеледі. Есепті мерзім ішінде орындалу мерзімінің сақталмау фактілері болған жоқ.
Орталыққа қарауға жолданған жеке және заңды тұлғалардың өтініштері бойынша «Қазақстан Республикасы Әкімшілік рәсімдік-процестік кодексіне сәйкес жауаптар берілуін, өтініштердің уақытылы есепке алынуын қадағалау бағытында талаптарын бұзушылықтар орын алмаған.

Талдау нәтижесінде Орталықтың ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкессіздіктерді жою бойынша ҰСЫНЫМДАР:
1. Сыбайлас жемқорлық тәуекелдерін жою бойынша:
1.1. «Сыбайлас жемқорлыққа қарсы  іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
1.2. Қызмет барысында туындайтын сыбайлас жемқорлық тәуекелдерін дер кезінде анықтап, жою бойынша тиісті шаралар қабылдау.
1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау. 
2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

